open-index/open-wikipedia-markdown huggingface dataset:
Signaali spekter

**Signaali spekter** on sagedusspekter, mille moodustavad eri sagedusega f harmoonilise võnkumise komponendid. Perioodiliste signaalide puhul vastab signaali spekter Fourier' reale ehk tema harmoonikute kogumile:
:s(f)=\Sigma s_i(t),
kus s_i (t)=S_i \text{sin}\,(\omega_i t+\varphi_i) ja \omega=2\pi f on ringsagedus.

Helisignaali puhul esitatakse spektreid tihti logaritmilises skaalas (teljestikus).

Signaali spektri all võidakse mõelda ka spektraaltiheduse jaotumust üle sageduse või spektri(te) mähisjoont (näiteks helisignaali korral).

## Vaata ka
* Signaali sagedus
* Sageduskarakteristik
* Sonograafia
Sonograafia

**Sonograafia** on helisignaali esitamine visuaalsel kujul, tavaliselt helisignaali spektraalse jaotumuse (signaali spektri) kujul signaali muutumises ajas.

Sonograafia leiab kasutamist häälikute ja kõne analüüsi juures.

## Ajalugu

Eesti esimene sonograafiaseade ehk sonograaf ehitati arvatavasti TPI (TTÜ) automaatika kateedris 1960. aastatel. Selle töö põhines helisignaali magnetsalvestusel ja salvestise taasesitamisel erineva kiirusega.

## Tänapäev
Tänapäeval kasutatakse sonograafia jaoks digitaalse signaalitöötluse vahendeid, mis võivad töötada praktiliselt reaalajas.

## Vaata ka
* Meditsiiniline ultrahelisonograafia
Magnetsalvestus

**Magnetsalvestus** on signaalide salvestamine magnetkandjale.

Magnetsalvestuse ajalugu ulatub 19. sajandisse. Taani insener Valdemar Poulsen patenteeris telegraafisignaali magnetsalvestuse traadile 1898. aastal.

Tuntumaid magnetsalvestuse näiteid on heli magnetsalvestus magnetlindile ehk helilindile magnetofoni abil. Algselt lahtistele poolidele keritud lindi asemel hakati hiljem kasutama kinnistesse kassettidesse paigaldatud lindipoole. Levinud kassettide vormideks said lindikassetid (*cartridge*) ja kompaktkassetid (CC), paljudes maades ka mikrokassetid (MC).

Väga laia kasutust leidis ka videosignaali magnetsalvestus, seda nii televisiooni stuudiotehnikas kui ka amatöörkasutuses (peamiselt VHS-kassettide kujul).

Nii heli- kui ka videosignaali salvestamisest magnetkandjatele analoogkujul on tänapäeval loobutud seoses üleminekuga heli ja pildi digitaalsel kujul esitamisele ja salvestamisele. Oluliseks on selle juures olnud digitaalkujul esitatud andmete tihendamise võimalikkus, pildi puhul ka pildi kvaliteedi parandamise võimalikkus (ridade arvu ja reas olevate punktide arvu suurendamise teel).

Digitaalsignaali salvestamist magnetkandjatele hakati laialdaselt kasutama ka arvutustehnikas. Lindirullide kõrval hakati ka siin kasutama kassette, eriti aga magnetkettaid. Nn kõvaketaste kujul on magnetsalvestus kasutusel siiani suure salvestuse mahu ja magnetsalvestuse kauaaegse säilivuse tõttu, seda isegi tänapäevase ülitiheda salvestuse korral. Lindikassettide kasutusala piirdub praktiliselt ainult pikaajaliseks säilitamiseks mõeldud varukoopiate tegemisega.

Magnetsalvestus on siiani kasutusel laevade ja lennukite pardasalvestites ehk nn mustades kastides ning ka valvesüsteemide salvestusseadmetes.

## Vaata ka

* Helikassett
* Lindirobot
* Lindiseade
* Magnetofon
* Magnetlint
* Magnetoptiline ketas
* Magnetlintsalvesti
* Oberlin Smith
* Paarsuskontroll
* Videomagnetofon
* Ümbrikketas
Clarki rahvusvaheline lennujaam

**Clarki rahvusvaheline lennujaam** (filipino keeles *Paliparang Pandaigdig ng Clark*) on rahvusvaheline lennujaam, mis teenindab Clarki linna Filipiinidel. Lennujaam on Filipiinide rahvusliku lennufirma Philippine Airlinesi kodulennujaam. Lennujaama läbis 2017. aastal rohkem kui 1,5 miljonit reisijat.
Bandaranaike rahvusvaheline lennujaam

**Bandaranaike rahvusvaheline lennujaam** (singali keeles බණ්ඩාරනායක ජාත්යන්තර ගුවන්තොටුපළ; tamili keeles பண்டாரநாயக்க பன்னாட்டு வானுர்தி நிலையம்), tuntud ka kui **Katunayake'i lennujaam** ja **Colombo rahvusvaheline lennujaam** (IATA: **CMB**, ICAO: **VCBI**) on Sri Lanka peamine rahvusvaheline lennujaam.

Jaam asub umbes 32,5 kilomeetri kaugusel Colombo kesklinnast. Lennujaama läbis 2017. aastal rohkem kui 9,8 miljonit reisijat.
Conakry rahvusvaheline lennujaam

**Ahmed Sékou Touré rahvusvaheline lennujaam** (IATA: **CKY**, ICAO: **GUCY**), tuntud ka kui **Gbessia rahvusvaheline lennujaam**, on rahvusvaheline lennujaam, mis teenindab Conakryt Guineas. Lennujaam avati 1945. aastal ja 2012. aastal läbis seda rohkem kui 360 000 reisijat.

## Viited
Suur-pigiliidrik

**Suur-pigiliidrik** (*Ischnura elegans*) on liidriklaste sugukonda kuuluv kiililine.

Võrdlemisi tavaline liik suuremas osas Euroopast, välja arvatud Portugalis.

Eestis lendavad valmikud juuni keskpaigast augusti alguseni.

## Välislingid
*
Julius Nyerere rahvusvaheline lennujaam

**Julius Nyerere rahvusvaheline lennujaam** (IATA: **DAR**, ICAO: **HTDA**) on rahvusvaheline lennujaam Dar es Salaamis, Tansaania suurimas linnas. Lennujaam asub Dar es Salaami kesklinnast umbes 12 kilomeetri kaugusel. 

Lennujaama läbis 2015. aastal peaaegu ligi 2,5 miljonit reisijat.
Shahjalali rahvusvaheline lennujaam

**Hazrat Shahjalali rahvusvaheline lennujaam** (IATA: **DAC**, ICAO: **VGHS** (vana: VGZR)), varem tuntud kui **Dacca rahvusvaheline lennujaam** ja **Zia rahvusvaheline lennujaam**, on Bangladeshi suurim lennujaam. Lennujaam teenindab Dhaka linna ning asub umbes 20 kilomeetrit Dhaka kesklinnast.

2014. aastal läbis lennujaama 9,1 miljonit reisijat ja umbes 248 000 tonni kaupu.
Kurena hiiekünnapuud

**Kurena hiiekünnapuud** on künnapuud Harju maakonnas Kose vallas Kanavere külas.

Suurima puu rinnasümbermõõt on 360 cm ja kõrgus 17 m.

## Viited
Pisiliidrik

**Pisiliidrik** (*Nehalennia speciosa*) on liidriklaste sugukonda kuuluv kiililine.

Elab madalatel taimestikurikastel veekogudel.
Eestis lendavad valmikud mai teisest poolest augustini.

## Välislingid
*
Riidika hiietamm

**Riidika hiietamm** on tamm Harju maakonnas Padise vallas Kobru külas Riidika paikkonnas (varem Riidika küla) Riidika talu alal.

Puu rinnasümbermõõt on 520 cm ja kõrgus 15 m.

## Viited
Provenientsipõhimõte

**Provenientsipõhimõte** ehk **päritolupõhimõte** on arhiivinduse põhimõte, kus ühe arhiivimoodustaja tegevuse tulemusena loodud või saadud arhivaalid kuuluvad kokku ja neid ei segata teistsuguse päritoluga arhivaalidega. See tagab arhiivi kadudeta säilimise, kasutatavuse ja leitavuse.
Selline põhimõte on rakendatud Saksamaal 18. sajandi lõpus. 

Põhimõtet võidakse rakendada arhiividele nii väliselt kui sisemiselt. Väline rakendamine tähendab seda, et teatavasse arhiivi kuuluvaid dokumente ei tohi liita teise arhiiviga, ehk erinevate arhiivide dokumente ei tohi omavahel segada. Sisemine rakendamine tähendab omakorda seda, et arhiivi algsest järjekorrast tuleb kinni pidada.

Enne seda rakendati dokumentide süstematiseerimisel pertinentsipõhimõtet, mille põhimõte oli see, et järgiti dokumendi sisu või teemat ning ei arvestatud seda, millise organisatsiooni tegevuse käigus teave tuli. Tänu sellel läksid väga paljud olulised dokumendid kaotsi ning ei teatud dokumentide omavahelisi seoseid. Enam ei saadud aru, kes dokumendi oli loonud. 

Päritolupõhimõttel on ka nn sisemine aspekt – algse korra põhimõte, mis on eraldiseisev arhiivinduslik põhimõte.
Lautna hiietamm

**Lautna hiietamm** on tamm Pärnu maakonnas Lääneranna vallas ja Kirbla kihelkonnas Lautna külas Rohuaia talu alal.

Puu rinnasümbermõõt on 440 cm ja kõrgus 17 m.

## Viited
Davith Thorosjan

**Davith Thorosjan** (armeenia keeles Դավիթ Թորոսյան; sündinud 23. septembril 1950 Jerevanis) on Armeenia NSV ja Nõukogude Liidu endine poksija ning Armeenia NSV ja USA poksitreener.

## Poksijana
### Nõukogude Liidu meistrivõistlustel
Ta oli Nõukogude Liidu meister kukk-kaalus (kuni 54 kg) 1973. aastal. 

### Kaasaegsetel olümpiamängudel
Ta sai kärbeskaalus (kuni 51 kg) 1976. aasta Montréali olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Ramón Duvalónile (Kuuba) ja jäädes edasisest medaliheitlusest välja.

### Maailmameistrivõistlustel
Ta sai kukk-kaalus (kuni 54 kg) 1. maailmameistrivõistlustel (Havanna, 1974) pronksmedali, kaotades poolfinaalis hilisemale hõbemedalivõitjale Jorge Luis Romerole (Kuuba) ja jäädes edasisest medaliheitlusest välja. 

## Poksitreenerina
Pärast sportlaskarjääri lõpetamist töötas ta poksitreenerina Armeenia NSV-s ja alates 1991. aastast Ameerika Ühendriikides. Tema tuntumaid õpilasi on Vanes Martirosjan.

## Viited

## Välislingid
*
Väike-pigiliidrik

**Väike-pigiliidrik** (*Ischnura pumilio*) on liidriklaste sugukonda kuuluv kiililine.

Eestis haruldane. Elab väikestel veekogudel.
Eestis lendavad valmikud juuni algusest augusti keskpaigani.

## Välislingid
*
Laiakivi viirpuu

**Laiakivi viirpuu** on viirpuu Pärnu maakonnas Lääneranna vallas Metskülas Laiakivi talu alal.

Puu rinnasümbermõõt on 173 cm ja kõrgus 15 m.

## Viited
MiyaGi & Andy Panda

**MiyaGi & Andy Panda** on vene hiphopiduett, mis alustas tegevust 2015. aastal. 

Esinevad Azamat Kudzajev (MiyaGi) ja Soslan Burnatsev (Andy Panda, varem ka Эндшпиль).

MiyaGi, kodanikunimega Azamat Kudzajev, on sündinud 13. detsembril 1990 Kaukaasias Vladikavkazis. Esinejanime MiyaGi valis ta endale seetõttu, et talle meeldis filmis "Karate Kid" Mr. Miyagi tegelaskuju.

Andy Panda (kuni 2018 keskpaigani Эндшпиль), kodanikunimega Soslan Burnatsev, on sündinud 2. oktoobril 1995 Vladikavkazis. Räppima hakkas 16-aastaselt. Artistinime Эндшпиль valis ta endale seetõttu, et talle avaldas muljet film "Operatsioon: lõppmäng".  Pseudonüümi Andy Panda valis ta selleks, et ta pidas oma eelmist artistinime Läänemaailmas raskesti hääldatavaks.

Nende 2. juunil 2017 portaalis YouTube avaldatud muusikavideot "I Got Love" on vaadatud 28.05.2018 seisuga enam kui 139 miljonit korda ja 02.06.2020 seisuga 410,5 miljonit korda

## Diskograafia
*Hajime, Pt. 1 (mai 2016)
*Hajime, Pt. 2 (september 2016)
*Умшакалака (Umšakalaka), (juuni 2017)
*Hajime, Pt. 3 (juuli 2018)

## Viited

## Välislingid
*youtube.com "Miyagi, Эндшпиль Ft. Рем Дигга - I Got Love (Official Video)"
Ribakardin

**Ribakardin** ehk **ribikardin** ehk **žalusii** on aknakate. Ribakardinaid on palju erinevate juhtimissüsteemidega. Tüüpiline ribakardin koosneb mitmest vertikaalsest või horisontaalsest liistust, mis on valmistatud kõvast või suhteliselt kõvast materjalist, kas siis puidust, plastist või metallist, mida omakorda hoiavad koos nöörid, mis jooksevad läbi liistude. Ribakardinat saab akna ette ja sealt ära liigutada kas käsitsi või kaugjuhtimispuldi abil. Kui liistud on suletud asendis ja kattuvad, siis blokeerivad need suurema osa valgusest.

Kaks üldist ribakardina tüüpi on valmis ribakardin ja mõõdu järgi valmistatud ribakardin. Mõõdu järgi valmistatud kardinad on valmistatud nii, et need sobiksid konkreetse või mõõdetud akna suurusega. Valmismoodulid on valmistatud komplektidena, mis sobivad igale aknale. 

## Vaata ka
*Ruloo
Maxwell Scherrer Cabelino Andrade

**Maxwell Scherrer Cabelino Andrade** (sündinud 27. augustil 1981) on Brasiilia endine jalgpallur, kes lõpetas karjääri 2016–17 hooaja lõpus ning oli sel maailmas kõige rohkem karikaid võitnud jalgpallur.  Praegu töötab ta klubis Paris Saint German, kus ta ka viimati mängis, spordikoordinaatorina. 

## Karjäär

### Varajane karjäär
Maxwell alustas karjääri 2000. aastal Brasiilia klubi Cruzeiro Belo Horizonte noorteakadeemias, kust ta liikus 2001 Hollandi klubisse Ajax.  Maxwelli esimene hooaeg Ajaxis oli edukas, ta mängis 30 mängu ning võitis liiga ja liiga karika. Kuigi kolmandal hooajal ühtegi karikat ei võidetud, tõusis Maxwelli roll meeskonnas, kuna tiimi ründaja Zlatan Ibrahimović lahkus klubist. Maxwelli viimane hooaeg Ajaxis lõppes hooaja lõpu poole põlve vigastusega. Vigastusest hoolimata valiti ta hooaja lõpus Hollandi aasta jalgpalluriks.

### Internazionale
1. veebruaril 2006 lõpetas Maxwell Ajaxiga lepingu. Maxwell plaanis sõlmida lepingu Itaalia liiga klubi Internatzionalega aga kuna Interil oli hooaja kohta mitteeurooplasest mängijate arv täis, pidi Maxwell esmalt sõlmima lepingu teise Itaalia klubi Empoliga. Maxwell ei mänginud Empoli meeskonnas ühtegi mängu ja sõlmis suvise ülemineku ajal lepingu Internatzionalega.
Maxwell mängis Internazionales 92 mängu ja lõi kokku 2 väravat. 

### Barcelona
Peale kolme hooaega Internazionales müüdi Maxwell 5 miljoni euro eest FC Barcelonasse.  Maxwell oli Barcelonas kolm hooaega, mängis 89 mängu ja lõi kokku 2 väravat, samuti võitis Maxwell Barcelonas 2010/2011 hooajal UEFA Meistrite Liiga karika.

### Paris Saint-Germain
2012. aasta alguses sõlmis Maxwell lepingu Prantsusmaa klubi PSG-ga. Maxwell mängis PSG ridades kuus hooaega, mängis 202 mängu ja lõi kokku 14 väravat. Maxwell teatas karjääri lõpetamisest 2017. aasta hooaja lõpus, olles 35-aastane.
## Saavutused

### Klubides
;Cruzeiro  
*Copa do Brasil (1): 2000
;Ajax  
*Eredivisie (2): 2001–02, 2003–04
*KNVB beker (1): 2001–02
*Hollandi superkarikas (2): 2002, 2005
;Internazionale   
*Serie A (3): 2006–07, 2007–08, 2008–09
*Itaalia superkarikas (2): 2006, 2008
;Barcelona'''   
*La Liga (2): 2009–10, 2010-11
*Copa del Rey (1): 2011–12
*Hispaania superkarikas (3): 2009, 2010, 2011
*Jalgpalliklubide maailmameistrivõistlused (2): 2009, 2011
*UEFA Meistrite Liiga (1): 2010–11
*UEFA Superkarikas (2): 2009, 2011

;Paris Saint-Germain   
*Ligue 1 (4): 2012–13, 2013–14, 2014–15, 2015–16
*Coupe de France (3): 2014–15, 2015–16, 2016–17
*Coupe de la Ligue (4): 2013–14, 2014–15, 2015–16, 2016–17
*Trophee des Champions (4); 2013–14, 2014–15, 1015–16, 1016–17

## Viited
Antiochos XII Dionysos

**Antiochos XII Dionysos Epiphanes Philopator Kallinikos** (kreeka keeles Αντίοχος ΙΒ' Διόνυσος, ′Dionysos′, kreeka jumal, ὁ Ἐπιφανής, ′jumala kehastus′, Φιλοπάτωρ, ′isaarmastaja′, ja ὁ Καλλίνικος, ′auliselt võidukas′) (u 115−84 eKr) oli Seleukiidide soost kuningas (87−84 eKr).

## Elulugu

Ta oli kuningas Antiochos VIII Grypose (suri 96 eKr) ja tema abikaasa Tryphaena (u 141−111 eKr) noorim poeg. Pärast oma venna Demetrios III Eukairose vangistamist (88 eKr) langesid tema kätte Seleukiidide riigi lõunapoolsed alad, mille keskuseks oli Damaskus. Alguses toetasid teda Egiptuse Ptolemaioste väed. Tema vanem vend Philippos I Philadelphos, kes oli oma valdusse haaranud riigi põhjapoolsed alad keskusega Antiookias, otsis võimalust teda rünnata. Kui Antiochos oli lõunas sõjakäigul Nabatea araablaste vastu, ilmus Philippos sõjaväega Damaskuse alla. Linna kindluse ülem Milesios avas küll esmalt linnaväravad, kuid vastuolude tõttu Philipposega vahetas uuesti poolt ja ei lasknud Philippost enam linna. Samal ajal kiirustas Antiochos oma pealinna tagasi ja tema vend oli sunnitud tagasi tõmbama. Saanud olukorra kontrolli alla, siirdus Antiochos aga kohe uuesti nabatealaste vastu sõjakäigule. Seekord liikus ta mööda Vahemere rannikuala, mida kontrollisid juudid. Kuningas Alexander Jannaeus üritas teda takistada, kuid Antiochosel õnnestus kummatigi araablaste aladele läbi murda. 84. aastal eKr toimunud Kaana lahing algas talle edukalt, kuid siis sai ta võitluse käigus araabia sõduri käe läbi surma. Sellel oli tõsised tagajärjed: enamus Süüria sõjaväest hukkus kõrbes ja peagi vallutati Damaskus.

Antiochos XII oli viimane Seleukiidide soost valitseja, kes oli sõjaväljal edukas, ehkki tema tegevus oli lokaalset laadi.

## Perekond
Antiochose abikaasa nimi ei ole teada, kuid väidetavalt oli tal kaks tütart: Kleopatra ja Antiochis.

## Vaata ka
*Seleukiidide riik

## Kirjandus
*Bevan, Edwyn Robert. *The House of Seleucus*. Vol. II. London: Edward Arnold, 1902. Lk 261-262 https://archive.org/stream/in.ernet.dli.2015.173398/2015.173398.The-House-Of-Seleucus--Vol---Ii-#page/n275/mode/2up.
Dhanush

**Dhanush** on India sõjaväes kasutatav veetav abimootoriga keskmine 155 mm välihaubits.

Relv põhineb varasemal FH-77 haubitsal ja seda on toodetud alates 2015. aastast.
DRDO 155 mm haubits

**DRDO 155 mm haubits** on India sõjaväe kasutatav veetav abimootoriga keskmine 155 mm välihaubits.

Haubitsat toodab India ettevõte DRDO (Defence Research and Development Organisation).
Bandkanon 1

**Bandkanon 1** (projektinimega **bkan 1**) on BAE Systems Bofors AB poolt valmistatud Rootsi liikurhaubits.
## Praegused kasutajad
*
G7 haubits

**G7 haubits** on Lõuna-Aafrika Vabariigis kasutatav veetav abimootoriga keskmine 105 mm välihaubits.
Haubitsat toodab Iisraeli ettevõte Denel.
Soome arhitektuurimuuseum

**Soome arhitektuurimuuseum** (soome keeles *Suomen rakennustaiteen museo*) on arhitektuurimuuseum Soomes Helsingis aadressil Kaserngatan 24.

Muuseum asutati 1956 Soome Arhitektide Liidu eestvõttel.

Muuseumi direktor on Juulia Kauste.

## Välislingid
*Muuseumi koduleht
Norra riiklik kunsti-, arhitektuuri- ja disainimuuseum

**Norra riiklik kunsti-, arhitektuuri- ja disainimuuseum** (norra keeles *Nasjonalmuseet for kunst, arkitektur og design*) on kunstimuuseum Norras Oslos. Muuseumi tuntuim maal on Edvard Munchi "Karje".

Muuseum asutati 1. juulil 2003, kui ühise juhtimise alla läksid Arkitekturmuseet ('arhitektuurimuuseum'), Kunstindustrimuseet ('kunstitööstusmuuseum'), Museet for samtidskunst ('nüüdiskunstimuuseum*), Nasjonalgalleriet* ('rahvusgalerii') *ja Riksutstillinger.*

Aastast 2017 on muuseumi direktor Karin Hindsbo.

## Välislingid
*Muuseumi koduleht
Borštšivtsi

**Borštšivtsi** (ukraina keeles Борщівці) on küla Ukrainas Vinnõtsja oblastis Mogõliv-Podilskõi rajoonis. Elanike arv on 1022. Pindala on 1,8 km².
Vitra disainimuuseum

**Vitra disainimuuseum** (saksa keeles *Vitra Design Museum*) on tööstusdisainile pühendatud eramuuseum Saksamaal Baden-Württembergi liidumaal Weil am Rheini asulas.

Muuseumi haldab 1989 asutatud sihtasutus, mis tegutseb mööbliettevõtte Vitra juures. Muuseum asub ettevõtte tehasealal asuvas hoones, mille projekteeris arhitekt Frank Gehry ja mis valmis 1989. aastal. Hoone on üks varasemaid dekonstruktiivse arhitektuuri näiteid Euroopas.

Muuseumi kogud keskenduvad 20. ja 21. sajandi tööstusdisainile, sh mööblile, valgustitele, tarbeesemetele ja disainiklassikaks saanud ikoonilistele objektidele. Lisaks korraldab muuseum rahvusvahelisi rändnäitusi, teadusprojekte ja publitseerib disainialaseid väljaandeid.

## Viited

## Välislingid
*Muuseumi koduleht
14NÜ

**14NÜ** on Eesti kirjandusrühmitus. Rühmitus moodustati umbes 1993. Rühmitus on alates 1993. aastast välja andnud kümmekond trükist. Trükised on eripärase disainiga.

Rühmitusse on kuulunud Mait Laas, Paavo Matsin, Maarja Vaino, Marianne Ravi (väljamõeldud tegelane), Johannes Üksi (postuumselt) ja Tripp Jarvis.

## Viited
Calistrat Cuțov

**Calistrat Ilie Cuțov** (7. mai 1948 Smârdanul-Nou, Brăila maakond – 19. märts 2025 Bukarest) oli Rumeenia poksija.

## Päritolu
Ta on pärit Rumeenia venekeelsete vanausuliste (lipovaanide) kogukonnast Doonau alamjooksul.

## Poksijana
### Rumeenia meistrivõistlustel
Ta oli kokku üheksakordne Rumeenia meister – kergekaalus (kuni 60&nbsp;kg) aastatel 1968–1969, I kergekeskkaalus (kuni 63,5&nbsp;kg) aastatel 1970, 1972–1974 ja 1976–1977 ning II kergekeskkaalus (kuni 67&nbsp;kg) 1975. aastal.

### Kaasaegsetel olümpiamängudel
Ta sai kergekaalus (kuni 60&nbsp;kg) 1968. aasta México olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Ronald Harrisile (USA) ja jäädes edasisest medaliheitlusest välja.

Ta osales I kergekeskkaalus (kuni 63,5&nbsp;kg) 1972. aasta Müncheni olümpiamängude poksivõistlustel, kus kaotas 2. ringis oma kohtumise ja jäi edasisest medaliheitlusest välja ning 1976. aasta Montréali olümpiamängude poksivõistlustel, kus kaotas veerandfinaalis hilisemale pronksmedalivõitjale Vladimir Kolevile (Bulgaaria) ja jäi edasisest medaliheitlusest välja.

### Maailmameistrivõistlustel
Ta osales I kergekeskkaalus (kuni 63,5&nbsp;kg) 1. maailmameistrivõistlustel (Havanna, 1974), kus kaotas veerandfinaalis hilisemale hõbemedalivõitjale Vladimir Kolevile (Bulgaaria) ja jäi edasisest medaliheitlusest välja.

### Euroopa meistrivõistlustel
Ta võitis kergekaalus (kuni 60&nbsp;kg) 18. Euroopa meistrivõistlustel (Bukarest, 1969) kuldmedali ja Euroopa meistriks.

Ta sai I kergekeskkaalus (kuni 63,5&nbsp;kg) hõbemedali 19. Euroopa meistrivõistlustel (Madrid, 1971), hõbemedali, kaotades finaalis kuldmedalivõitjale ja Euroopa meistrile Ulrich Beyerile (Ida-Saksamaa) ning pronksmedali 22. Euroopa meistrivõistlustel (Halle, 1977), kaotades poolfinaalis hilisemale kuldmedalivõitjale ja Euroopa meistrile Bogdan Gajdale (Poola) ja jäädes edasisest medaliheitlusest välja.

## Isiklikku
Tema noorem vend Simion Cuțov oli samuti tuntud Rumeenia poksija.

## Viited

## Välislingid
*
Tänapäeva romaan

**"Tänapäeva romaan"** oli kirjastuse Loodus raamatusari, mis ilmus 1932–1936. Kokku kuulus sarja 48 romaani.

## Raamatuid
*Edith Maude Hull. Šeik. 1932
*9. Gaston Leroux Kollase toa saladus. (Prantsuse keelest tõlkinud Johannes Aavik.) 1932
*Eerik Laidsaar. Kolm võtit. 1935
*Jeffery Farnol. Pahareti vembud. 1936
Tänapäeva noorsooromaan

**"Tänapäeva noorsooromaan"** on peamiselt noorsookirjandust hõlmav Eesti raamatusari, mida annab välja kirjastus Tänapäev. Sarja esimene köide ilmus 2007. aastal.

## Raamatud
#Ketlin Priilinn. Maarjamäe kägu. 2007
#Birk Rohelend. Mina, Mortimer. 2007
#Mare Sabolotny. Kirjaklambritest vöö. 2007
#Marje Ernits. Hei, Dima!. 2009

## Välislingid
*Sarjast kirjastuse Tänapäev kodulehel
Tartu Puukool

**Tartu Puukool** on Riigimetsa Majandamise Keskuse (RMK) allüksus, mis asub Tartus aadressil Rõõmu tee 1. Puukoolist saab muu hulgas osta mitmesuguseid puid, põõsaid.

## Ajalugu
Puukool moodustati 1. aprillil 1964 Tartu metsamajandi õppe- ja katsepuukooli baasil. 1964-1969 kandis puukool nime *Metsanduse Teadusliku Uurimise Laboratooriumi Isemajandav Puukool*, seejärel 1970-1971 *Tartu Katse-Puukool*, seejärel 1971-1996 *Eesti Metsanduse ja Looduskaitse Instituudi Tartu katsepuukool*. Aastal 1996 sai puukool riiklikuks aktsiaseltsiks. Aastast 2008 on puukool Riigimetsa Majandamise Keskuse allüksus.

## Viited
 

## Välislingid
*Puukoolist RMK kodulehel
*
BTS Maailmatuur: Love Yourself

**BTS Maailmatuur: Love Yourself** on kolmas ülemaailmne kontserditurnee, mille esinejad on Lõuna-Korea poisteansamblist BTS, et reklaamida nende kontserdisarja "Love Yourself" ehk nende stuudioalbumeid "Love Yourself: Her" ja "Love Yourself: Tear". Turnee algas 25. augustil 2018 Lõuna-Koreas ning selle käigus anti kontserte seitsmes riigis, sealhulgas Ameerika Ühendriigid, Kanada, Suurbritannia, Prantsusmaa, Holland ja Saksamaa.

## Viited
Ene Mihkelsoni Selts

**Ene Mihkelsoni Selts** on eesti kirjaniku Ene Mihkelsoni loomingu austajate ning tema lähemate sõprade asutatud isikute vabatahtlik ühendus. Seltsi eesmärk on kirjanik Ene Mihkelsoni vaimse pärandi, temale omaste ideede ja väärtuste elavana hoidmine ja edasikandmine. Ene Mihkelsoni Selts asutati 12. mail 2018 Tartus Eesti Kirjandusmuuseumis, peatselt pärast Mihkelsoni surma 2017. aastal.

## Asutajaliikmed
Seltsi 25 asutajaliikme hulka kuuluvad kirjanikud Viivi Luik, Maimu Berg, Hasso Krull, Aare Pilv, Carolina Pihelgas, kirjandusteadlased Janika Kronberg, Marin Laak, Arne Merilai, Tiina Ann Kirss, Sirje Olesk, Mart Velsker, Rutt Hinrikus, Eneken Laanes, Jaak Tomberg, Aija Sakova, Eve Pormeister, Berk Vaher, aga ka Marju Lauristin, Peeter Vihalemm, Merle Karusoo, Katrin Saukas, Aigi Rahi-Tamm, Reet Valgmaa, Lea Tooming ja Eva Velsker.

## Juhatus
Seltsi esimesse juhatusse valiti Ene Mihkelsoni pärandi hoidja Marju Lauristin, kirjandusteadlased Mart Velsker, Janika Kronberg, Marin Laak ja Aija Sakova. Seltsi esimeheks valiti Aija Sakova.

## Ene Mihkelsoni fond
Septembris 2018 asutas Ene Mihkelsoni Selts Tartu Kultuurkapitali juurde Ene Mihkelsoni fondi. Fondi eesmärk on edendada Ene Mihkelsoni loomingu uurimist ning temale omaste ideede ja väärtuste elavana hoidmist ning edasikandmist. Selleks kuulutab Tartu Kultuurkapital koostöös Ene Mihkelsoni Seltsiga välja Ene Mihkelsoni fondi stipendiumid uurijatele, kes soovivad süvitsi tegeleda Ene Mihkelsoni loominguga või sellega seotud uurimisküsimustega.

## Ene Mihkelsoni kultuurimõtestaja preemia
Augustis 2019 asutas Ene Mihkelsoni Selts Ene Mihkelsoni fondi juurde Ene Mihkelsoni kultuurimõtestaja preemia. Preemia on mõeldud Eesti kultuurimeedias ilmunud selliste silmapaistvate kirjutiste, tele- või raadiosaadete esiletõstmiseks, mis on aidanud kaasa raamatukultuuri ja kirjandusliku loomingu väärtustamisele Eesti ühiskonnas, süvitsi analüüsinud ja mõtestanud eesti keeles ilmuvat kirjasõna ning avardanud kaasaja Eesti kultuuris ja kirjanduses toimuva mõistmise ajalisi ja ruumilisi piire.

## Viited
FH-88

**FH-88** on Singapuri koostööprojektina valmistatud veetav abimootoriga keskmine 155 mm välihaubits. 

## Sarnaseid relvasüsteeme
* FH-2000
FH-2000

**FH-2000** on  Singapuriis kasutatav veetav abimootoriga keskmine 155 mm välihaubits.
Relv põhineb varasemal FH-88 haubitsal.
Rudolf Peltzer

**Rudolf Peltzer** (4. oktoober 1875 Narva – 7. mai 1935 Narva) oli baltisaksa päritolu eesti kalevivabrikant. 

Rudolf Peltzer sündis Narva Kalevivabriku direktori Robert Peltzeri perekonnas. Noormees omandas kõrghariduse välismaal ning täiendas end kalevitööstuse alal. Juhtis koos oma isaga igi 30 aastat Narva Kalevivabrikut ning teda peeti toonases Eestis üks kõige paremaks eksperdiks kalevitööstuste alal. 

## Tunnustus
*Kaitseliidu Valgeristi III klass, 1934
*Kotkaristi V klassi teenetemärk, 1935

## Viited
Panter (haubits)

**Panter** on Türgis kasutatav veetav abimootoriga keskmine 155 mm välihaubits.

Relv põhineb varasemal FH-2000 haubitsal.
Pajustik

**Pajustik** (ka **pajupõõsastik, pajuvõsa**) on paju enamusega puistu.

Et pajud kasvavad kiiresti, siis on neid kasvatatud energiataimedena.
Hans Lepa puukool-aed

**Hans Lepa puukool-aed** on aed (varem ka puukool) Tallinnas Haabersti linnaosas Haabersti asumis Vabaõhumuuseumi tee ja Lillevälja tänava nurgal. Aed on võetud kaitse alla. Aia suurus on 2,2 ha. Aia ja puukooli rajas aednik Hans Lepp.

## Viited

## Välislingid
*
AMX-30 Auf1

**AMX-30 Auf1** on Prantsusmaal toodetud liikurhaubits. 

Mudelit hakati arendama 1970. aastatel ja esimene valmis masin võeti kasutusele 1977. aastal.

## Vaata ka
* AMX-10RC
TRF1

**TRF1** (prantsuse keeles 155 Tracté model F1) on Prantsuse päritolu järelveetav välihaubits. Haubitsal on abimootor, et läbida iseseisvalt lühikesi vahemaid. TRF1 laseb kõiki NATO standardile vastavaid 155 mm mürske.

## Kasutajad
### Praegused
* 
* 
* 
* 

### Endised
* 

## Vaata ka
* CAESAR
* FH-70

## Viited

## Välislingid
Eesti NSV Kartuli- ja Juurviljakasvatuse Ühistute Liit

**Eesti NSV Kartuli- ja Juurviljakasvatuse Ühistute Liit** oli Eesti NSV kartuli- ja juurviljakasvatusega tegelevaid organisatsioone ühendav katusorganisatsioon.

Liidu ajalugu ulatub aastasse 1920, kui asutati **Eesti Kartuliühingute Liit**. Kartuliühingute Liidu peaülesanne oli hallata piiritusvabrikuid ning osta kokku ja säilitada söögikartulit ja aedvilja.

1945 nimetati Kartuliühingute Liit ümber Eesti NSV Kartuli- ja Juurviljakasvatuse Ühistute Liiduks. 1946 liideti see liit Põllumajandusliku Ühistegevuse Keskliiduga.

## Viited
Starõi Sambir

**Starõi Sambir** (ukraina keeles Старий Самбір; poola keeles Stary Sambor) on linn Ukrainas Lvivi oblastis Lvivi rajoonis. Kuni 2020. aastani oli linn Starõi Sambiri rajooni keskus. Starõi Sambir asub Dnestri jõe ääres, Sambirist 17 km edela pool.

Linna läbib Sambiri–Tšopi raudteeliin.

Kroonikates on Sambiri-nimelist asulat esmamainitud 1071. aastal. 1241. aastal vallutasid ja hävitasid mongolid Sambiri. Ellujäänud Sambiri elanikud asusid elama Pogonitši külla. Pogonitši uueks nimeks sai Novõi Sambir (Новий Самбір, 'Uus Sambir') ja hiljem lihtsalt Sambir. Kui esialgne Sambir taas üles ehitati, sai see uueks nimeks Starõi Sambir (Старий Самбір, 'Vana Sambir'). Starõi Sambiri nime mainitakse ürikutes esimest korda 1301. aastal. Magdeburgi linnaõigused sai Starõi Sambir 1553. aastal. 1837. aastal toimunud maavärin hävitas Starõi Sambiri peaaegu täielikult ja linn kaotas endise tähtsuse.

Ukraina 2001. aasta rahvaloenduse andmetel oli Starõi Sambiri elanikest ukrainlasi 98,59%, venelasi 0,95% ja poolakaid 0,23%.

## Galerii

Pilt:СтарыйСамбор.jpg
Pilt:Staryi Sambir.jpg
Pilt:Staryi Sambir Dnister 2008.jpg


## Viited
MX Aircraft MX2

**MX2** on süsinikkiust valmistatud kahekohaline sportlennuk, mille ehitas USA Põhja-Carolina osariigi ettevõte MX Aircraft. Seda lennukit kasutavad Red Bull Air Race World Championshipi võistlejad.

## Disain ja arendus
MX2 on loodud Giles G-202 sportlennuki põhjal. Esimene prototüüp oli modifitseeritud Giles G-202 ning selle esmalend toimusi 2002. aasta mais. Esimene MX2-tüüpi lennuk lendas esimest korda 2005. aasta mais. MX2 on süsinikkiust madala tiivaprofiiliga monoplaanlennuk, millel on terve tiiva pikkused kaldtüürid lennuki kiiremaks ja äkilisemaks juhtimiseks. MX2-l on 260-hobujõuline (194 kW) Lycoming IO-540 kuuesilindriline kolbmootor ja kolme labaga propeller. MX2 on võimeline järske pöördeid, surmasõlmi ja muid akrobaatilisi manöövreid tehes saavutama 12 G suurusi jõudusid.

## Mootor
Lycoming O-540-l töötab õhkjahutusega kuuesilindrilise horisontaalselt paigutatud 8874 m3 kolbmootoriga, mille on valmistanud Lycoming Engines. Seda mootorit on 16 tüüpi. Lennukil on IO-540-tüüpi vabalthingav mootor, millel on karburaatori asemel kütuse sissepritsesüsteem. See mootor on kuuesilindriline versioon neljasilindrilisest mootorist Lycoming O-360. Paljudel teistel sportlennukitel on kasutusel AEIO-540-tüüpi mootor, millel on lisaks ümberpööratud õlitus, et tagada mootori parem töökindlus.

## Viited
Peremõšljanõ

**Peremõšljanõ** (ukraina keeles Перемишляни; poola keeles Przemyślany) on linn Ukrainas Lvivi oblastis Lvivi rajoonis. Kuni 2020. aastani oli Peremõšljanõ rajooni keskus. Peremõšljanõ asub Lvivist umbes 43 km idakagus.

Kirjalikes ürikutes mainitakse Peremõšljanõt esimest korda 1437. aastal, Magdeburgi linnaõigused sai 1623. aastal.

Esimese Poola jagamise tulemusel läks Peremõšljanõ 1772. aastal Habsburgide Austria keisririigi võimu alla. 1919–1939 oli linn Poola koosseisus.

1857. aastal rajati Peremõšljanõs mesinduskool, mille tõttu on linna vapil ja lipul kujutatud taru ja mesilasi.

Ukraina 2001. aasta rahvaloenduse andmetel oli Peremõšljanõ elanikest ukrainlasi 98,65%, venelasi 0,87% ja poolakaid 0,35%.

## Galerii

Pilt:Перемышляны.jpg
Pilt:Перемышляны._Старые_здания..jpg
Pilt:Перемышляны._Церковь_Святого_Николая..jpg


## Viited
Hõriv

**Hõriv** (ukraina keeles Хирів; poola keeles Chyrów) on linn Ukrainas Lvivi oblastis Sambiri rajoonis.

Hõriv on raudteesõlm, asub Poola piirist umbes 12 km kaugusel.

Kirjalikes allikates mainitakse Hõrivi esimest korda 1374. aastal, Magdeburgi linnaõigused sai 1528. aastal.

Aastatel 1886–1939 tegutses linnas jesuiitide kolleegium.

Ukraina 2001. aasta rahvaloenduse andmetel oli Hõrivi elanikest ukrainlasi 96,78%, venelasi 2,18% ja poolakaid 0,67%.

## Galerii

Pilt:Хирів-1.JPG
Pilt:Hyriv1.jpg


## Viited
Antiochos XI Epiphanes

**Antiochos XI Epiphanes Philadelphos** (kreeka keeles Αντίοχος ΙΑ΄ ὁ Ἐπιφανής, ′jumala kehastus′ ja Φιλάδελφος   ′vennaarmastaja′) (u 115/113−92 eKr) oli Seleukiidide soost kuningas (95−92 eKr).

## Elulugu
Ta oli kuningas Antiochos VIII Grypose (suri 96 eKr) ja tema abikaasa Egiptuse printsessi Tryphaena (u 141−111 eKr) poeg, ilmselt Philippos I Philadelphose kaksikvend. Pärast vanema venna Seleukos VI Epiphanese hukkumist 95. aastal eKr soovisid Antiochos ja Philippos tema surma eest oma nõole Antiochos X Eusebesele kätte maksta. Nad ületasid Amanose jõe, et rünnata viimast Antiookias. Linna all toimunud lahingus said vennad lüüa ja Antiochos uppus hobuse seljas Orontose jõge ületades.

## Vaata ka
*Seleukiidide riik

## Kirjandus
*Bevan, Edwyn Robert. *The House of Seleucus*. Vol. II. London: Edward Arnold, 1902. Lk 260 https://archive.org/stream/in.ernet.dli.2015.173398/2015.173398.The-House-Of-Seleucus--Vol---Ii-#page/n273/mode/2up.

## Välislingid
*Antiochos XI Epiphanese biograafia
Rossija Segodnja

**Rossija Segodnja** (vene keeles Россия cегодня; IPA: [rɐˈsʲijə sʲɪˈvodʲnʲə] 'Venemaa täna'), ametlikult Föderaalne Riiklik Unitaarettevõte "Rahvusvaheline infoagentuur Rossija Segodnja" (Федеральное государственное унитарное предприятие «Международное информационное агентство "Россия сегодня"»; lühendatult ФГУП МИА «Россия сегодня») on Venemaa riiklik uudisteagentuur, mis on loodud Venemaa presidendi dekreediga 9. detsembrist 2013. Uudisteagentuuri ainuomanik on Venemaa riik.   

Vastavalt Venemaa presidendi Vladimir Putini allkirjastatud asutamisdekreedile on Rossija Segodnja ülesandeks "valgustada välismaal Venemaa Föderatsiooni riiklikku poliitikat ja ühiskondlikku elu".

## Organisatsioon
Rossija Segodnja loodi detsembris 2013 senise Venemaa riikliku uudisteagentuuri RIA Novosti välismaale suunatud haru ja välisauditooriumile mõeldud Venemaa riikliku raadiokanali Voice of Russia ühendamise teel.  

Uue agentuuri peadirektoriks sai Venemaa riikliku telekanali Rossija-1 uudistesaatejuht Dmitri Kisseljov ja peatoimetajaks alates 31. detsembrist 2013 Margarita Simonjan, kes on ka välismaale suunatud telekanalitevõrgu RT (endine Russia Today) peatoimetaja. Peadirektori nimetab ja vabastab ametist Venemaa president isiklikult.

Rossija Segodnja ühendab endas vene-, inglis-, hispaania-, araabia- ja hiinakeelse raadio, internetiportaalid kümnetes keeltes, rahvusvahelised multimeedia pressikeskused. Välismaal tegutseb see alates märtsist 2014 uudisteportaalina Sputnik News, Venemaale endale suunatud Rossija Segodnja uudiseportaal kannab nime RIA Novosti.

## Kriitika

Nagu agentuuri asutamisdokumendis kirjas, tegeleb Rossija Segodnja Venemaa riikliku poliitika valgustamise ja õigustamisega. Uudisteagentuuri peetakse president Vladimir Putini hääletoruks, mis asendab senise pooliseseisva ja professionaalse uudisteteenistuse otseselt Putinile lojaalse agentuuriga. Selle eesotsas seisev Dmitri Kisseljov on tuntud oma läänevastase, Putini režiimi ülistava retoorika poolest.

## Viited
Püümetsa hoiuala

**Püümetsa hoiuala** on 31,3 hektari suurune hoiuala Harjumaal, asudes Raasiku valla Kurgla küla ja Jõelähtme valla Vandjala küla maadel. Hoiuala asutati 2005. aastal siirdesoo- ja rabametsade kui elupaikade kaitseks. 

Hoiuala kaitse alla võtmise aluseks on 2005. aasta 16. juunil vastu võetud määrus "Hoiualade kaitse alla võtmine Harju maakonnas".

2018. aastal registreeriti hoiualal Kurgla küla piires ka 3,1 hektari suurune kaitsealuse liigi väike-konnakotka püsielupaik ja sihtkaitsevöönd.

Hoiuala on saanud nime varem samas piirkonnas asunud Püümetsa küla järgi.

## Viited
Lorenzo Sotomayor

**Lorenzo Sotomayor Collazo** (aserbaidžaani keeles **Lorenso Sotomayor Kollazo**; sündinud 16. veebruaril 1985 Havannas ) on Kuuba ja Aserbaidžaani poksija.

## Päritolu ja nime erikujud
Kuubal sündinud Sotomayori nimi on hispaania keele reeglite järgi kasutatav enamasti koos esimese (isapoolse) perekonnanimega (Sotomayor), millele harva kasutatakse lisaks teist (emapoolset) perekonnanime (Collazo). 

Ta loobus 2012. aastal Kuuba kodakondsusest, et saavutada olümpiamängudele pääsemiseks paremaid võimalusi mõne teise riigi lipu all ning sai Aserbaidžaani kodakondsuse.

Aserbaidžaanis elades on ta hakanud võistlejanimena kasutama **Collazo Sotomayor** (aserbaidžaani keeles *Kollazo Sotomayor*).

## Poksijana
### Kuuba meistrivõistlustel
Ta oli Kuuba meister kergekaalus (kuni 60 kg) 2009. aastal. Ta sai Kuuba meistrivõistlustel kergekaalus (kuni 60 kg) ja I kergekeskkaalus (kuni 64 kg) aastatel 2008–2012 veel kolm medalit. 

### Aserbaidžaani meistrivõistlustel
Ta oli Aserbaidžaani meister I kergekeskkaalus (kuni 64 kg) 2014. aastal. 

### Kaasaegsetel olümpiamängudel
Ta sai I kergekeskkaalus (kuni 64 kg) 2016. aasta Rio de Janeiro olümpiamängude poksivõistlustel hõbemedali, kaotades finaalis kuldmedali- ja olümpiavõitjale Fazliddin Gʻoibnazarovile (Usbekistan).

Ta on esimene ja seni ainuke Aserbaidžaani poksija, kes Aserbaidžaani võistlejana on kaasaegsetel olümpiamängudel saanud hõbemedali.

### Maailmameistrivõistlustel
Ta osales I kergekeskkaalus (kuni 64 kg) 19. maailmameistrivõistlustel (Hamburg, 2017), kus kaotas 1. ringis oma kohtumise ja jäi edasisest medaliheitlusest välja. 

## Tunnustus
*2016 Aserbaidžaani ordeni "Isamaa teenimise eest" III järk

## Isiklikku
Tema lell on endine tuntud Kuuba kergejõustiklane (kõrgushüppaja) Javier Sotomayor.

## Viited

## Välislingid
*
Sandra Heidov

**Sandra Heidov** (sündinud 1976. aastal Rakveres) on eesti kirjanik, tõlkija ja prantsuse keele õpetaja.

1994. aastal Rakvere 3. keskkooli lõpetanuna on ta Tõnu Kõivu preemia laureaat (1994).

Tema lastejutte on avaldatud ajakirjas Täheke ja Hea Laps. Sandra Heidovi debüütraamat on “Ema, kes armastas kaua magada” (kirjastus Tänapäev). Raamat ilmus mais 2018. Juunis 2019 ilmus Sandra Heidovi lasteraamat "Lapsed ja natuke vanemad" (kirjastus Varrak) ja 2021. aastal lasteraamat "Minu robot" (kirjastus Varrak). Raamatu „Minu robot“ eest nomineeriti Sandra Heidov 2022. aastal Eesti Kultuurkapitali kirjanduse sihtkapitali aastaauhinnale lastekirjanduse kategoorias. 

Sandra Heidov on koos Tõnu Karro ja Tõnu Trubetskyga muusikafilmi "Vennaskond. Millennium" (1998) kaasstsenarist. Mängufilmide "Minu Leninid" (1997), "Georgica" (1998) ja "Ristumine peateega" (1999) tootmisassistent. 

Ta kirjutab ka laulusõnu, näiteks on ta laulu "Hülgeviga" sõnade autor koos Jaan Tättega.

## Välislingid
* Raamatu "Ema, kes armastas kaua magada" tutvustus kirjastuse Tänapäev kodulehel
* Raamat "Lapsed ja natuke vanemad" kirjastuse Varrak kodulehel 
* https://www.facebook.com/emakesarmastaskauamagada/ 
* https://www.facebook.com/lapsedjanatukevanemad/
* https://www.facebook.com/Minurobot
* https://www.healaps.ee/
* https://kultuur.err.ee/1608493931/selgusid-kultuurkapitali-kirjanduse-sihtkapitali-aastaauhindade-nominendid
Arhimandriit

**Arhimandriit** tähendab etümoloogiliselt kloostri ülemat (kreeka keeles ἀρχιμανδρίτης *archimandritēs* < ἀρχή *arché* 'ülem' + μάνδρα *mandra* 'karjaaed'; vene keeles *архимандрит*). Arhimandriit on munkpreestri kõrgeim auaste, mis antakse kloostriülematele või kõrges administratiivametis olevatele munkadele; eelneb piiskopile. Arhimandriidi tiitel antakse ka aunimetusena.
Legaat (Rooma õigus)

**Legaat** (ladina keeles *legatum*) ehk kehtivas õiguses annak oli Rooma õiguses pärandaja testamentaarne korraldus pärijale täita mingi üksik kohustus ühe või mitme isiku kasuks (kasu saav isik on legataar ehk legaadisaaja). Legaadisaaja ei muutunud seetõttu siiski pärijaks.  Legataar oli surnud isiku singulaarne, mitte universaalne õigusjärglane ehk õigusjärglasele läks(id) pärandaja surma korral üle vaid üksikese(med) ning õigusjärglane ei vastutanud pärandaja võlgade eest.  

Legaat võis olla rahasumma või ese, mille legaatar sai annaku korras. Legaati võis määrata ainult testamendijärgsetele pärijatele.  Sama asja sai legaadiks jätta ka kahele isikule ehk kaaslegataaridele.

## Legaatide liigid
Tunti nelja võimalust, kuidas legaate jätta:
* Asjaõiguslik ehk vindikatsioonilegaat (*legatum per vindicationem*). Selle järgi sai pärijalt isik, kellele legaat määrati, pärandi vastuvõtu momendist kohe vahenditult omandiõiguse legeeritud asjale ja asja mittekättesaamisel võis esitada *rei vindicatio* (vindikatsioonihagi ehk asja väljanõudmine ebaseaduslikust valdusest). Sellest ka legaadi nimetus. Vindikatsioonilegaat jäeti sõnadega: "Ma jätan, ma pärandan Titiusele orja Stichuse" (*Titio Hominem Stichum do, lego*).  

* Võlaõiguslik ehk damnatsioonilegaat (*legatum per damnationem*), mille puhul pandi pärijale kohustus täita see, mis oli legaadi objekt, omandiõigus vahetult üle ei läinud. Damnatsioonilegaat jäeti sõnadega: "Olgu mu pärija kohustatud andma orja Stichuse..." ( *Heres meus Stichum servum dare damnas esto*). Damnatsioonilegaadiga sai jätta ka vara, mis kuulus teisele ning pärijal oli kohustus anda legataarile kas see vara või maksta talle legaadina jäetud vara väärtus. Vara, mida ei olnud olemas testamendi tegemise ajal, võidi samuti jätta damnatsioonilegaadina.  

* Asja võtmise ehk talumise kohustusega legaadi (*legatum sinendi modo*) puhul kohustus pärija lubama mitte takistada legataaril legeeritud asja võtmist. Talumise kohustusega legaat jäeti sõnadega: "Olgu mu pärija kohustatud lubama isikul X võtta ori Stichus ja tal on õigus ori endale jätta." (*Heres meus damnas esto sinere Lucium Titium hominem Stichum sumere sibique habere)*. Selle legaadi käigus võis pärandaja jätta legaadina kas temale kuuluvat vara või vara, mis kuulus tema pärijale pärandaja surma ajal.

* Ette välja antav legaat ehk eellegaat (*legatum praeceptionem*) ei koormanud pärandajate osi, sest see anti välja kõigepealt, enne kui pärandiosad olid ära jagatud. Rooma klassikalise ajastu juristid vaidlesid, kelle kasuks oli võimalik seda anda. Sabiniaanid arvasid, et eellegaat on võimalik ainult ühe kaaspärija kasuks, prokuliaanid väitsid, et *legatum per praeceptionem* on võimalik ka kolmandate isikute kasuks ja see sarnaneb *legatum per vindicationem*'iga. Ette välja antav legaat jäeti sõnadega: "Võtku Lucius Titius ori Stichus eelnevalt [pärandist ära]." (*Lucius Titius hominem Stichum praecipito*).  

Hiljem kaotati nende sõnade tavatähendus keisrite korraldustega, kuna sooviti legaadi andmisel eelistada pärandaja tahet, mitte sõnu (Inst. 2.20.2).   

## Viited
Puhtulaiu tamm

**Puhtulaiu tamm** on tamm Pärnu maakonnas Lääneranna vallas Puhtulaiul. See on Puhtulaiu tammedest kõige suurem.

Puu rinnasümbermõõt on 481 cm ja kõrgus 24 m. Aastal 2000 määrati puu vanuseks 370 aastat.

## Viited
Saastna nõiamänd

**Saastna nõiamänd** on mänd Pärnu maakonnas Lääneranna vallas ja Karuse kihelkonnas Saastna külas Saastna mõisa pargis. Vanades allikates on märgitud, et puud on kasutatud haiguste ravimiseks.

Puu kõrgus on 15 meetrit.

## Viited
Raagi mänd

**Raagi mänd** on mänd Saare maakonnas Muhu vallas Liiva külas.

Puu rinnasümbermõõt on 288 cm ja kõrgus 15 m.

## Viited
Põndi kask

**Põndi kask** oli kask Saare maakonnas Saaremaa vallas Kahtla laiul. Puu vanus võib olla umbes 300 aastat, mistõttu võib see olla Eesti vanim kask.

Puu rinnasümbermõõt on 238 cm ja kõrgus 21 m.

## Viited
Kägi-Jaani tamm

**Kägi-Jaani tamm** oli tamm Saare maakonnas Saaremaa vallas Kavandi külas endise Kägi-Jaani talu alal. See on Saaremaa kõige jämedam puu.

Puu rinnasümbermõõt on 610 cm ja kõrgus 10 m.

## Viited
Autokefaalne kirik

**Autokefaalne kirik** (kreeka keeles αὐτοκέφαλος < αὐτο *auto* 'ise' + κεφαλή *kephalē* 'pea') on täielikult ise ennast valitsev ja juhtiv, teistest kohalikest kirikutest administratiivselt sõltumatu õigeusu kirik.

## Autokefaalia andmine

Autokefaalia andmine toimub õigeusu traditsioonis Konstantinoopoli Oikumeenilise Patriarhaadi poolt seda kinnitava aktiga, mida nimetatakse tomoseks. Autokefaalia saamise eeltingimuseks ei ole kõigi teiste autokefaalsete kirikute nõusolek. Konstantinoopoli patriarhaat tunnistab ainult neid autokefaalseid ja autonoomseid kirikuid, millele ta on ise kirikliku iseseisvuse andnud. Vene Õigeusu Kiriku arvates on ka neil õigus teisele kirikule iseseisvust anda.

## Jurisdiktsioon
Igal autokefaalsel kirikul on jurisdiktsioon oma kindlaksmääratud geograafilistes piirides. Autokefaalset kirikut juhib Piiskoppide Kogu ehk Püha Sinod, mille eesistuja on vanem piiskop; sõltuvalt traditsioonist on ta patriarhi, metropoliidi või peapiiskopi tiitliga.

## Autokefaalsed kirikud
2019. aasta seisuga olid Konstantinoopoli Õigeusu Kiriku diptühhoni järgi autokefaalsed järgmised õigeusu kirikud: 
# Konstantinoopoli Õigeusu Kirik
# Aleksandria Õigeusu Kirik 
# Antiookia Õigeusu Kirik 
# Jeruusalemma Õigeusu Kirik
# Vene Õigeusu Kirik
# Serbia Õigeusu Kirik
# Gruusia Apostlik Autokefaalne Õigeusu Kirik
# Rumeenia Õigeusu Kirik
# Bulgaaria Õigeusu Kirik
# Küprose Õigeusu Kirik
# Kreeka Õigeusu Kirik
# Poola Õigeusu Kirik
# Albaania Õigeusu Kirik
# Tšehhi ja Slovakkia Õigeusu Kirik
# Ukraina Õigeusu Kirik

## Näited
### Ameerika Ühendriigid
Konstantinoopoli patriarhaat ei tunnista Õigeusu Kiriku Ameerikas autokefaaliat, sest selle andis 1970. aastal Moskva patriarhaat.

### Ukraina
Konstantinoopoli patriarhaat tunnustas Ukraina Õigeusu Kiriku autokefaaliat 2019. aasta alguses. Küprose Õigeusu Kiriku 2019. aasta veebruaris avaldatud seisukohas ei seadnud nad kahtluse alla Konstantinoopoli patrirahaadi otsust, kuid samas ei tunnustanud UÕK autokefaaliat. Rumeenia Õigeusu Kiriku Püha Sinod arutas UÕK tunnustamise vajadust 2019. aasta veebruaris, kuid tunnustust ei andnud.

## Autonoomsed kirikud

*Eesti Apostlik-Õigeusu Kirik
*Soome Õigeusu Kirik

## Vaata ka
*Autonoomne kirik
*Patriarhaat (jurisdiktsioon)
*Õigeusu kirik

## Viited
Uuetoa kadakas

**Uuetoa kadakas** on kaitsealune kadakas Saare maakonnas Saaremaa vallas Hindu külas. Puu võeti kaitse alla 1937. Puu on ümber kukkunud, ent on elujõus. Uuetoa kadakast paarsada meetrit eemal kasvab teine kaitsealune kadakas: Oidika kadakas.

Puu ümbermõõt on 89 cm ja kõrgus 7 m.

## Vaata ka
*Uuetoa saunakask (Ida-Virumaal)

## Viited

## Välislingid
*
Täri pärn

**Täri pärn** on harilik pärn Saare maakonnas Saaremaa vallas Liikülas Täri talu alal. See on arvatavasti Eesti jämedaim pärn.

Puu rinnasümbermõõt on 685 cm ja kõrgus 12 m.

## Viited
Iguumen

**Iguumen** (kreeka keeles ἡγούμενος *hēgumenos* 'juhtija') on õigeusu mungakloostri ülem. Nunnakloostri ülem on vastavalt **iguumenja**.
Estonia (purjelaev)

**Estonia** oli Eesti vabariigis ehitatud purjelaev-barkantiin.

## Ajalugu
Estonia ehitati Kabli rannas ja lasti vette 1921. aastal. Järgneva aasta jooksul laev taglastati Pärnus, mis sai ka kodusadamaks. Tegemist oli ühe suurema Eestis rannas ehitatud laevaga.

Laeva hakati kasutama peamiselt metsamaterjali veoks ja esimeseks omanikuks oli Eesti Laevaehituse Osaühisus Häädemeestel. Oma esimesel pikemal merereisil sattus Estonia 1923. aastal avariisse, kui talle sõitis Põhjameres otsa teine laev. 1924. aastal sõidud jätkusid.

1927. aastal müüdi laev Ahvenamaale ja kodusadamaks sai Maarianhamina. 5. oktoobril 1936 sattus puidulastis laev Örskäri lähedal madalikule ja hävis. Nii jõudis nimekas laev olla käigus vaid 15 aastat.

## Vaata ka
*Tormilind
*Estonia (laev 1910)

## Välislingid
*Eesti Vabariigi laevade register 1927: Lk 52 Lk 53
*Ajapaik - foto
*Ajapaik - foto
Albert Tischler

**Albert Tischler** (ka **Albert Tišler**; 14. jaanuar 1913 Kabala vald, Pilistvere kihelkond, Viljandimaa – 15. aprill 2000 Glendale, California, USA) oli eesti karikaturist ja ajakirjanik. Kasutas pseudonüümi **Dixi**.

Kuni 1931. aastani õppis ta Viljandimaa Poeglaste Gümnaasiumis. Aastatel 1931–1939 õppis Tartu Ülikooli õigusteaduskonnas advokaadiks, kuulus üliõpilasseltsi Raimla. Pärast ülikooli lõpetamist praktiseeris Tallinnas jaoskonna- ja ringkonnakohtutes.  

Juba noorukina alustas ajakirjanduslikku tegevust. Algul kirjutas ja joonistas Sakalale, hiljem avaldasid tema kirjutisi ka Tallinna ajalehed. 

1944. aastal põgenes Eestist Rootsi, 1948. aastal siirdus põgenikuna koos 67 kaaslasega väikese kalalaevaga USAsse. 1957. aastast elas Los Angeleses, kus töötas 25 aastat suurettevõttes American Cyanamid. Aastatel 1981–1989 tegi ajakirjanikuna kaastööd ajalehele Vaba Eesti Sõna, kuhu joonistas ka šarže ja karikatuure.

## Viited
2S35 Koalitsija-SV

**152 mm liikursuurtükk 2S35 Koalitsija-SV** *(Самоходная гаубица 2С35 Коалиция-СВ)* on Venemaal valmistatud soomustatud liikurhaubits. GRAU koodnimetus 2S35. 

## Vaata ka
* AHS Krab
*152 mm 2S43 Malva

## Viited
Rämmi tamm

**Rämmi tamm** on tamm Saare maakonnas Saaremaa vallas Kirderanna külas Rämmi talu lähedal.

Puu rinnasümbermõõt on 325 cm ja kõrgus 13 m.

## Viited

## Välislingid
*
Eksarh

**Eksarh** (kreeka keeles *exarchos* 'valitseja, asehaldur') on piiskop, kes valitseb suurt kirikuala (eksarhaati), mis reeglina asub väljaspool selle maa piire, kus paikneb patriarhaat. 

Eksarhaadi (eksarhi halduspiirkond) koosseisu võib kuuluda mitu piiskopkonda, mille piiskopid alluvad eksarhile. Eksarh ise allub aga Kiriku keskvõimule – patriarhile või sinodile, kuid omab ka teatud iseseisvust.

Ajalooliselt oli eksarh ka Bütsantsi lääneosas 6.–8. sajandil provintsi (eksarhaadi) asehaldur.

## Vaata ka
*Aafrika eksarhaat
*Ravenna eksarhaat
*Satraap
*Asehaldur
Patagón

**Patagón**on Argentinas tootmises olnud kergetank. 
Relv põhineb varasemal SK-105 Kürassier. 
## Kasutajad
### Praegused kasutajad
*
Santa Bárbara Sistemas 155/52

**Santa Bárbara Sistemas 155/52** on Hispaania koostööprojektina valmistatud veetav abimootoriga keskmine 155 mm välihaubits. Haubitsat toodab Santa Bárbara Sistemas.

## Kasutavad riigid
*
*  

## Galerii

SBS 155-52.JPG|Santa Bárbara Sistemas 155/52
MAXXI

**MAXXI** (itaalia keeles *Museo nazionale delle arti del XXI secolo*) on riiklik nüüdiskunsti- ja arhitektuurimuuseum Itaalias Roomas.

Muuseum avati mais 2010. 

Muuseumihoone projekteeris Zaha Hadid.

## Välislingid
*Muuseumi koduleht